43 
tungen weisen daraufhin, dass dem Höhlenphänomen in der Frage 
nach der Lösung der schwierigen hydrographischen Probleme des 
Karstes der erste Platz eingeräumt werden muss. (Knebel: Höhlen- 
kunde, pg. 100.). 
| No, uzmemo li u obzir genezu Spiljskih rijeka, to vidimo, da 
su one u direktnom savezu sa temeljnim vodama (Grundwasser), 
dok opet vrela, izvori, vaucluse i morski ponori (Meeresschwinden), 
stoje opet u direktnoj svezi sa rijekama ponornicama i sa špiljama. 
Prema tomu možemo reći, da fenomen hydrografije u Krasu 
ne ovisi samo o kraskim vodama, nego također i o špiljskim rije- 
kama i o fenomenu špilja. 
Izvori u Krasu (morski ponori). 
U jugo-zapadnom dijelu hrvatskoga Krasa nalazimo svu silu 
izvora; jedni izviru ispod, a drugi iznad razine morske, te zapremaju 
važan dio u fenomenu kraske hydrografije. Do sada se polagala 
mala važnost na ove izvore, te zato imamo i malo opažanja ovakih 
izvora, osobito s obzirom na njihov vodostaj. — Pita se sada, kako 
nastaju ovakovi izvori? — zašto jedni izviru ispod razine morske, 
a drugi iznad razine morske, i kakovu važnost imadu ovakovi izvori 
u fenomenu Krasa? 
Grund tumači izvore u Krasu na temelju kraskih voda, koje 
nastoje da izađu napolje, te sve izvore, bilo one male izvore ili 
pako vrela rijeka ponornica, — zove jednim imenom > Vaucluse- 
quellen«, i nastoji, da sve na jedan te isti način protumači. On 
uzima kao glavni uzrok kraskih vrela i izvora — kraske vode, koje 
otiču; jedne izlaze ispod razine morske, a druge iznad razine morske, 
više puta i u visini više stotina metara. Grund nam ne tumači, zašto 
jedni izviru baš ispod razine _ morske, gdje moraju, da svladavaju 
pritisak mora, dok bi sasvim mirno mogli izvirati iznad razine 
mora, u istom niveauu sa razinom kraskih voda. 
Knebel pobija odrešito mnijenje Grundovo, te dopušta samo 
u jednom slučaju izvore ispod razine morske i to, ako bi naime 
obala sastojala od tvrde nepropustne kami, te bi izvori imali tražiti 
izlaz svoj dublje ispod nepropustnih slojeva. Pošto je ovaj slučaj 
vrlo rijedak, veli on, ne vrijedi ni tvrdnja Grundova o izvorima, 
te nastoji, da protumači sve izvore i vrela na temelju špiljskih 
rijeka, (Höhlenflüsse), koje poniru sve dublje i dublje, stvarajući 
